Shobhana Narasimhan

Shobhana Narasimhan (India, 1963ko abuztuaren 16a) Zientzia Teorikoen irakaslea eta Gai Akademikoen dekanoa da Bangaloreko (India) Ikerketa Zientifiko Aurreraturako Jawaharlal Nehru Zentroan. Nanozientzia konputazionala da bere interesgune nagusia. Haren ikerketak aztertzen du nola eragiten dien materialaren propietateei dimentsionaltasuna murrizteak eta tamaina murrizteak. Indiako Zientzien Akademia Nazionaleko kidea da.

 Hezkuntza eta karrera 
Narasimhanek Fisikako lizentzia atera zuen St. Xavier's Collegen, Mumbain, 1983an, eta Fisikako masterra Bombayko IIT-n , 1985ean. Harvardeko Unibertsitateko Fisika Teorikoan doktoregoa eskuratu zuen 1991n. Ondoren, doktoretza osteko lana egin zuen Brookhaven Laborategi Nazionalean (AEB) eta Berlingo (Alemania) Max Planck Sozietatearen Fritz-Haber Institutuan. Gero, Indiako Bangaloren Ikerketa Zientifiko Aurreratuetarako Jawaharlal Nehru Zentroko Zientzia Teorikoen Unitatean sartu zen 1996an.

Irakaskuntza-metodo berritzaileetan interes handia izan du, eta tailer interaktibo asko antolatu eta horietan parte hartu izan du hainbat herrialdetan. Zientziaren arloan emakumeen parte hartzea sustatu izan du. Indiako Zientzia Akademiako Emakumeak zientzian ekimeneko kidea da, eta emakumeentzako fisikako garapen profesionaleko tailerra antolatu du Triesteko (Italia) Fisika Teorikoaren Nazioarteko Zentroan

 Sariak eta aitorpenak 

 Indiako Zientzien Akademia Nazionaleko kide izendatu zuten 2011n. 
 Stree Shakti Samman Sari Zientifikoa ere jaso zuen 2010ean.
 Karnatakako Gobernuaren Kalpana Chawla Emakume Sari Zientifikoa 2010ean.

 Erreferentziak 

 Kanpo estekak 

Kategoria:Indiako fisikariak
Kategoria:Harvard Unibertsitateko ikasleak
Kategoria:Gizabanako biziak
Kategoria:XX. mendeko jaiotzak
Kategoria:Emakume fisikariak
Kategoria:Indiako zientzialariak
Kategoria:Emakume zientzialariak